Kameel – My huisie in Rebusfontein – Kameel se gebabbel
On Mei 5, 2019 Mei 6, 2019 By KameelIn Uitdagings
Ek glimlag breed vir die Towerinne wat so ywerig vir die publiek waai terwyl ons op ‘n ossewa in Rebusfontein, MiddelMzanzi se hoofstraat afry? Die wa met sy versierde blomme laat my aan ‘n vlot dink met die klomp babbelkouse as joolprinsesse. Ek trek my asem diep in en blaas dit dan stadig uit; “Wat wag vir ons aan die einde van hierdie reis in hierdie afgeleë dorpie? Hoe lank kan sigeuners – gewoond aan wiele wat draai, en avonture – op een plek bly voordat die rooimiere begin byt en hulle in diep water beland. Toweropstal is ‘n klassieke voorbeeld van dit waartoe hierdie vroue in staat is.
Die ossewa draai by Towerinstraat in. Te pragtig staan ‘n ry huisies met spekboom heinings daar. “Oooo’s, en “aaaa’s” vul die lug. Hester word eerste afgelaai…of eerder heel galant deur Lorenzo van die wa afgetel. Verbeel ek my of bloos sy. Una se huis is volgende. Ek knip my oë ‘n paar keer om seker te maak ek droom nie…maar nee daar staan die kleurryke prentjie nog. Scrapy se huisie lyk alte “cozy” en dan stop die ossewa voor nommer 4. Ek kyk, voel die knop in my keel en sluk swaar. Voor my staan my kleindogtertjie droomhuis met sy rankroos vol in blom oor die deur. Die voordeur wink my vriendelik nader en die vensters lag met blink oë.
Ek spring amper van die ossewa af, maar word net betyds deur Vuurvliegie gekeer. “Stadig, jy is nie meer kind nie vermaan sy.” Ek kyk rond of ek nie vir Lorenzo sien nie, maar nee die man het verdwyn. ‘n Rukkie later stap ek die ene vlinders in my maag met die paadjie af. “Wat ‘n heerlike kuierplek,” dink ek toe ek die toegerankte pergola met tuinstoele sien. ‘n Geluid uit die vêrre verlede trek my aandag. Dis ‘n kat maar die miaau klink meer na “maaaa.” Ek kyk rond en dan sien ek haar op die boonste trappie sit. Swart met wit pootjies, en ‘n rooi strik om haar nek. “Geluk?” sê-vra ek die naam van my kleindogtertjie kat. Sy kom dadelik nader en skuur teen my bene. Ek tel haar op en met ‘n hart wat oorloop van dankbaarheid klim ek die trappies op. Die stoep het ‘n gesellige kuier/leeshoekie waaroor ek innig dankbaar is. By die voordeur staan die Bali-eend om my te verwelkom. Ek buk en vryf oor sy rug. “Dagsê Trump, bly om jou uiteindelik te ontmoet. Ons is albei nuut hier in Rebusfontein, en nou die honorêre inwoners van die droomhuis. Wees asseblief ‘n goeie butler, en onthou die ‘motto‘ van hierdie huis is ‘Open heart, open home.’ Geen diatribe van jou kant af nie!!! Man en muis is welkom hier.” Natuurlik lieg ek oor die muis, maar sê dit nie vir hom nie.
Ek stoot die voordeur oop. Ah, in sagte skakerings van seegroen en wit lê die vertrek voor my. Droommooi en rustig – dit waarna my siel juis so smag. En daar is ‘n “relaxer!!!” Ek stap die oase van rus binne om nuuskierig die res van die huisie te bekyk. Êrens langs die pad het ek die blues agtergelaat, want tot die kleinste dingetjie bring my vreugde. Deur die groot kombuisvenster sien ek ‘n paar koeie aan die anderkant van die heining wei, en ‘n entjie dieper in die veld byekorwe staan. Met dié boer moet ons kennis maak – vars melk en heuning is nie te versmaai nie. Nou nog die systoep gaan bekyk dan het ek en my huisie behoorlik kennis gemaak. Ek stoot die dubbel deure oop, stap uit en voel hoe die bloed deur my are begin bruis. Daar staan ‘n splinternuwe tafeltennistafel; ek begeer van hoeka af een. In my geestesoog sien ek pannekoek en tafeltennisaande en die prentjie gee my groot plesier. Klaviermusiek ruk my terug na die hede. Kan net Toorts wees…of miskien Perdebytjie. “Kom laat ons die bal aan die rol sit en die koppies rêgsit vir tee,” praat ek hardop met die kat in my arms, “ek verwag kuiermense.”
Kameel – Langs die ooppad
32 gedagtes oor “Kameel – My huisie in Rebusfontein”
Kameel, jou huisie praat met my or jou. Ek hoor elke versugting en ek weet hierdie is my vriendin se nodige huis. Hier kan sy met tye kom wees.xxx
Mei 5, 2019 om 4:10 nm	 Antwoord
Jy verstaan ❤
Mei 5, 2019 om 4:28 nm	 Antwoord
Jy laat my glimlag…
Mei 5, 2019 om 7:33 nm	 Antwoord
Gaan jy kom kuier? So ‘n potjie tafeltennis of twee sal jou goed doen. Koek en tee daarna!!!
Mei 5, 2019 om 7:36 nm	 Antwoord
Hehehehe … ek kuier nêrens My eie bed en badkamer …
Mei 5, 2019 om 7:42 nm
Ons mis jou hier in hierdie towerdorpie.
Mei 6, 2019 om 4:55 nm
Ek lees baie getrou maar omdat ek nie ‘n skrywer is nie doen ek nie mee nie.
Mei 6, 2019 om 6:50 nm
Miskien moet jy net vir jou ‘n huisie langs Vuurvliegie gaan kry sodat die Undertaker of Broodina nie daar kan intrek nie. Jy praat mos lekker deur fotos. 😊
Mei 6, 2019 om 7:55 nm
Mei 8, 2019 om 7:39 nm
Rus, vrede, mooi goed rondom jou en ‘n baie spesiale kat in jou arms…wat meer wil ‘n mens hê?
Mei 5, 2019 om 9:55 nm	 Antwoord
Presies Frannie. Dan het ek nog ‘n straat vol vriendinne ook.
Mei 5, 2019 om 11:07 nm	 Antwoord
Sjoe dis pragtig, Kameel! Jy het fantastiese smaak en dan nog talent om dit so mooi te beskryf. Ek gaan beslis daar in jou tuin kom uitspan as die goggas in my harde kliptuin, begin byt.
Mei 6, 2019 om 7:41 vm	 Antwoord
Dankie Perdebytjie gewonder of ‘n natuurmens van so ‘n prentjieplek sal hou. Jy is meer as welkom. Ek sal dit ook seker op daardie wit troon van jou waag…maar my Doom gaan saam 😁😁😊😊
Mei 6, 2019 om 7:52 vm	 Antwoord
Jou huise is tog te pragtig. Dit lyk soos ‘n plekkie wat al lank daar staan en weet waar die liefde lê. Ek sê altyd, as ‘n huis se mense hom liefhet, kan jy dit sommer dadelik sien. Ek sal beslis kom kuier vir daardie beloofde lang glase water. Baie mooi geskryf.
Mei 6, 2019 om 1:52 nm	 Antwoord
Dankie Hester….en is jy nie bly Lorenzo het jou so mooi verwelkom nie. 😊 Ons waterafspraak staan!!!
Mei 6, 2019 om 2:06 nm	 Antwoord
Ja-nee, hoor, galant is hy beslis. Ons gaan nog groot pret beleef hier in Rebus. Wonder watter avonture bedink Vuurvliegie vir ons.
Mei 6, 2019 om 2:13 nm
Hopenlik laat sy ons eers goed inburger voordat die vonke begin spat.
Mei 6, 2019 om 2:24 nm
Kameel, jou huis is vredig mooi. As die lewe my kneus, gaan ek by jou kom sagtheid soek! Welkom en wees gelukkig hier, maat.
Mei 6, 2019 om 4:25 nm	 Antwoord
Dankie Vuurvliegie. Dis hoe ek my huis soek….’n hawe van vrede. Jy is welkom!!!
Mei 6, 2019 om 4:29 nm	 Antwoord
Mei 6, 2019 om 4:30 nm
Kameel, ‘n pragtige, vroulike huis. Sagtheid en rus. Ek ruik die rose. Ek is nou daar vir tee! ❤️
Mei 6, 2019 om 4:55 nm	 Antwoord
Die koppies staan reg Toorts. Jy mag vir jou rose pluk as jy van blomme in jou huis hou.
Mei 6, 2019 om 8:02 nm	 Antwoord
Dankie Kameel, dalk geniet ek dit sommer net in jou tuin.
Mei 6, 2019 om 9:49 nm
Kameeltjie dis so ;n mooi plekkie, reg vir sielevrede….bly jy is nou met ons
Mei 6, 2019 om 5:37 nm	 Antwoord
Dis presies wat ek soek….sielevrede. Hoop jy speel tafeltennis….ek is verroes maar die ou lyf kan doen met bietjie oefening.
Mei 6, 2019 om 8:00 nm	 Antwoord
Jaaaaaaaaare laas gespeel maar kan mos maar weer ini ding kom..
Mei 6, 2019 om 8:36 nm
Koffie….saam met ‘n vriendin..in daai ongelooflike mooi kombuis…..(sug)
Mei 7, 2019 om 12:50 nm	 Antwoord
Douwe Egberts of filterkoffie? Sal dit by my man moet gaps….maar jy is meer dan wellom.
Mei 7, 2019 om 7:41 nm	 Antwoord
Douwtjie is fine…
Mei 7, 2019 om 7:50 nm
Ek stem, mens voel sommer die vrede oor jou speol in jou huis, dit pas jou goed en kom nog lekker koffie drink by jou,x
Mei 7, 2019 om 6:33 nm	 Antwoord
Woordnoot soek ook koffie. Kom sommer in julle pajamas vir ‘n oggendkuiertjie. Bly jy voel die vrede van die plek….het dit broodnodig!!!
Mei 7, 2019 om 7:47 nm	 Antwoord
Yapoooo, pajam-koffie is die heel beste ooit,xx
Mei 7, 2019 om 8:32 nm